Fotbalistul remarcat de Mihai Stoica după înfrângerea usturătoare suferită de FCSB cu Rapid
MM, impresionat de unul dintre jucătorii de la Rapid.
Mihai Stoica a declarat că a fost surprins de titularizarea lui Florent Hasani, dar a recunoscut că mijlocașul a făcut un joc inteligent și a contribuit la victoria giuleștenilor.
"M-a surprins faptul că a jucat Hasani titular, dar am văzut și de ce a jucat. E un jucător foarte inteligent. Nu îl veți vedea driblând ca Papeau sau Krasniqi, nu îl veți vedea marcând. Dar are niște mișcări foarte bune, e un jucător foarte inteligent. Asta ne-a surprins", a spus Stoica, la Orangesport.
- Hasani a semnat cu Rapidul la începutul acestui an, după ce giuleștenii le-au plătit 300.000 de euro celor de la KF Tirana. Kosovarul a strâns deja opt meciuri în tricoul alb-vișiniu și a oferit două pase decisive.
Cum a pregătit FCSB meciul cu Rapid
Managerul general al FCSB a mai punctat faptul că echipa pregătită de Charalambous a studiat meciul Rapidului de la Craiova, dar nu a putut contracara tactica giuleștenilor.
"Era studiat și meciul Rapidului de la Craiova, 10 jucători din 11 au fost pe teren și cu noi. Nu a fost nicio problemă din punctul ăsta de vedere", a adăugat Stoica.
FCSB a suferit cel mai drastic eșec din acest sezon, încheind o serie de 11 meciuri fără înfrângere. Rapid a bifat a șasea sa victorie consecutivă pe teren propriu și s-a impus și în meciul tur, cu 2-1.
Clasamentul Superligii
Urmăriți SPORT.RO și pe Google News